ໂຣກອ້ວນພີຢູ່ໃນແຕ່ລະເຂດຂອງເອເຊຍ ມີຄວາມສ່ຽງຕໍ່ ການເສຍຊີວິດຕ່າງກັນ
ການຄົ້ນຄວ້າພົບວ່າ ມີຄວາມສ່ຽງຕໍ່ການ​ເສຍ​ຊີວິດ ເພີ້ມຂຶ້ນ​ ເມື່ອມີດັດສະນີຮ່າງກາຍ-ທຽບໃສ່​ນໍ້າໜັກ ເພີ້ມຂຶ້ນ.
ການຄົ້ນຄວ້າທີ່ມີຫຼາຍກວ່າ 1 ລ້ານ 1 ແສນຄົນເຂົ້າຮ່ວມໃນຫົກປະເທດໃນເອເຊຍພົບວ່າ ພວກເຂົາເຈົ້າມີທາງຈະເສຍຊີວິດ ໃນຕອນທີ່ເຂົາເຈົ້າມີນໍ້າໜັກເກີນຫຼືອ້ວນພີເກີນໄປນັ້ນໄວ ກ່ວາຕອນທີ່ພວກເຂົາມີນໍ້າໜັກຢູ່ໃນເກນປົກກະຕິ ແລະອິງຕາມລາຍງານຈາກນາຍ Art Chimes ຜູ້ສື່ຂ່າວສຸຂະພາບຂອງວີໂອເອນັ້ນ ການຄົ້ນຄວ້າດັ່ງກ່າວຍັງໄດ້ເນ້ນຄວາມແຕກ ຕ່າງກັນລະຫວ່າງຊາວເອເຊຍໃຕ້ ແລະຊາວເອເຊຍຕະເວັນອອກ ການຄົ້ນຄວ້າຫລາຍບັ້ນກ່ອນໜ້ານີ້ໄດ້ພົບວ່າມີຄວາມສ່ຽງ ຕໍ່ການເສຍຊີວິດເພີ້ມຂຶ້ນເມື່ອມີດັດສະນີຮ່າງກາຍ-ທຽບ ໃສ່ນໍ້າໜັກເພີ້ມຂຶ້ນ ດັດສະນີຮ່າງກາຍ-ທຽບໃສ່ນໍ້າໜັກ ຫຼື Body-mass Index ເອີ້ນຫຍໍ້ວ່າ BMI ແມ່ນການວັດ ແທກໄຂມັນໃນຮ່າງກາຍໂດຍອີງໃສ່ຄວາມສູງ ແລະນໍ້າໜັກ ບັນຫາກໍຄືວ່າ, ການຄົ້ນຄວ້າເຫຼົ່ານັ້ນສ່ວນໃຫຍ່ແມ່ນວິເຄາະ ຊາວຢູໂຣບ ແລະຊາວຕາເວັນຕົກອື່ນໆ ດັ່ງນັ້ນ ນັກວິທະ ຍາສາດຈຶ່ງບໍ່ແນ່ໃຈໄດ້ວ່າ ຜົນການຄົ້ນຄວ້າທີ່ໄດ້ມານັ້ນ ສາມາດໃຊ້ກັບກຸ່ມຄົນໃນພາກອື່ນໆ ໄດ້ຫຼືບໍ່ ເພື່ອຊອກຫາຄໍາຕອບຕໍ່ບັນຫານີ້, ທ່ານ Wei Zheng (ເວີ້ຍ ຊັງ) ແຫ່ງມະຫາວິທະຍາໄລ Vanderbilt ທີ່ສະ ຫະລັດ ແລະເພື່ອນຮ່ວມງານຂອງເພິ່ນ ໄດ້ເກັບກໍາຮວບ ຮວມເອົາຂໍ້ມູນຈາກປະເທດຈີນ, ໄຕ້ຫວັນ, ເກົາຫຼີໃຕ້, ຍີ່ປຸ່ນ, ບັງກະລາເທດ, ແລະອິນເດຍ ຈາກການເອົາຕົວເລເຫລົ່າ ນັ້ນຮວມເຂົ້າກັນໝົດ, ພວກເຂົາເຈົ້າສະຫລຸບວ່າ ການພົວ ພັນລະຫວ່າງ BMI ແລະອັດຕາການເສຍຊີວິດໃນພວກຄົນ ເອເຊຍເຫຼົ່ານີ້ ໂດຍທົ່ວໄປແລ້ວ ແມ່ນກົງກັນກັບການຄົ້ນ ຄວ້າຂອງພວກຕາເວັນຕົກ, ດັ່ງທີ່ທ່ານ Zheng ຊີ້ແຈງວ່າ: ພາກສ່ວນທີ່ກ່ຽວກັບພວກທີ່ມີ “BMI ຫລຸດລົງ” ນັ້ນ ແມ່ນມີຄວາມສໍາຄັນ ເພາະວ່າສ່ວນ ຫຼາຍຄົນໃນເອເຊຍມັນ ຈະຢູ່ໃນສົ້ນລຸ່ມຂອງເຄື່ອງແທກ BMI ທ່ານ ZHENGອະທິບາຍວ່າ ທັງນີ້ກໍເພາະວ່າ ອັດຕາການ ເສຍຊີວິດທີ່ສູງທີ່ສຸດບາງອັນ, ທີ່ຈິງແລ້ວ ແມ່ນໄດ້ພົບເຫັນ ຢູ່ໃນກຸ່ມຄົນທີ່ມີນໍ້າໜັກທີ່ຕໍ່າ ກວ່າດັດສະນີ BMI ນີ້ຫຼາຍ ການຄົ້ນຄວ້ານີ້ໄດ້ເນັ້ນໃຫ້ເຫັນ ເຖິງຄວາມແຕກຕ່າງທີ່ໜ້າປະ ຫຼາດໃຈ ລະຫວ່າງຜູ້ຄົນໃນ ເອເຊຍຕາເວັນອອກແລະເອ ເຊຍໃຕ້ເຊັ່ນກັນ ໃນໝູ່ຊາວ ອິນເດຍ ແລະບັງກະລາເທດ ທີ່ມີ BMI ສູງ- ຄືຢູ່ໃນເກນ ນໍ້າໜັກເກີນແລະອ້ວນພີຈົນ ເກີນໄປ- ອັດຕາການເສຍ ຊີວິດກັບບໍ່ໄດ້ເພີ້ມສູງຂຶ້ນ ຫລາຍປານໃດ ທ່ານ Zheng ກ່າວວ່າ ມັນອາດ ເປັນໄປໄດ້ວ່າ ນໍ້າໜັກຂອງພວກເຂົາເຈົ້າສະທ້ອນໃຫ້ເຫັນຄວາມມັ່ງຄັ້ງສົມບູນ ແລະຖານະ ທີ່ສູງ ໃນກຸ່ມປະຊາຄົມຂອງພວກເຂົາເຈົ້າ ຊື່ງທ່ານອະທິບາຍວ່າ ພວກເຂົາເຈົ້າມີຖານະ ທາງເສດຖະກິດສັງຄົມທີ່ຂ້ອນຂ້າງສູງ ດັ່ງນັ້ນພວກເຂົາເຈົ້າມີຄວາມສາມາດທີ່ຈະໄປຮັບການ ດູແລສຸຂະພາບທີ່ດີໄດ້ ທ່ານສາມາດຊອກອ່ານບົດລາຍງານຜົນການຄົ້ນຄວ້າຂອງທ່ານ Wei Zheng ກ່ຽວກັບ ດັດສະນີຮ່າງກາຍ-ທຽບໃສ່ນໍ້າໜັກ ຫລື BMI ແລະຄວາມສ່ຽງຕໍ່ການເສຍຊີວິດໄດ້ ໃນ ວາລະສານການແພດຂອງເຂດຕາເວັນອອກສຽງເໜືອຂອງສະຫະລັດ ຫລື “the New England Journal of Medicine” ໄດ້ ຫລືໃນເວັບໄຊ໌ສອງບ່ອນທີ່: http://www nejm org/doi/full/10 1056/NEJMoa1010679 - Zheng paper (NEJM) ຫລື http://www nhlbisupport com/bmi/bmi-m htm - BMI calculator (NIH)))